CELEX: 62022TN0026
Language: el
Date: 2022-01-13 00:00:00
Title: Υπόθεση T-26/22: Προσφυγή της 13ης Ιανουαρίου 2022 — CIMV κατά Επιτροπής

7.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/30
            
         
      Προσφυγή της 13ης Ιανουαρίου 2022 — CIMV κατά Επιτροπής
      (Υπόθεση T-26/22)
      (2022/C 109/39)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Compagnie industrielle de la matière végétale (CIMV) (Neuilly-sur-Seine, Γαλλία) (εκπρόσωποι: B. Le Bret, R. Rard και P. Renié, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή παραδεκτή και βάσιμη,
               
            
                  —
               
               
                  να ακυρώσει την προσβαλλόμενη απόφαση,
               
            
                  —
               
               
                  επικουρικώς, να ακυρώσει το άρθρο 3 της προσβαλλόμενης αποφάσεως στο μέτρο που προβλέπει την επιβολή αναγκαστικής εκτέλεσης,
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής ακυρώσεως κατά της απόφασης C(2021) 7932 τελικό της Ευρωπαϊκής Επιτροπής, της 28ης Οκτωβρίου 2021, σχετικά με την ανάκτηση ποσού 5 888 214,59 ευρώ πλέον τόκων, που οφείλει η CIMV, η προσφεύγουσα προβάλλει τέσσερις λόγους.
      
                  1.
               
               
                  Με τον πρώτο λόγο ακυρώσεως προβάλλεται πρόδηλο εκ παραδρομής σφάλμα λόγω του ότι δεν ελήφθη υπόψη το χρονοδιάγραμμα που πρότεινε η CIMV και λόγω ανεπαρκούς αιτιολογίας της προσβαλλόμενης αποφάσεως.
               
            
                  2.
               
               
                  Με τον δεύτερο λόγο προβάλλεται παραβίαση των αρχών της δικαιολογημένης εμπιστοσύνης και της ασφάλειας δικαίου.
               
            
                  3.
               
               
                  Με τον τρίτο λόγο προβάλλεται προσβολή των δικαιωμάτων άμυνας, του δικαιώματος ακροάσεως και παραβίαση της αρχής της χρηστής διοικήσεως.
               
            
                  4.
               
               
                  Με τον τέταρτο λόγο προβάλλεται παραβίαση της αρχής της αναλογικότητας και του στόχου της αποτελεσματικής προστασίας των οικονομικών συμφερόντων της Ένωσης.